ՔԱՋԱՐԱՆ ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ

1.ՀԱՄԱՅՆՔԻ ՂԵԿԱՎԱՐԻ ԶԵԿՈՒՅՑԸ ԲՅՈՒՋԵՏԱՅԻՆ ՏԱՐՎԱ ՀԱՄԱՅՆՔԻ ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԻ ՄԱՍԻՆ

Համայնքի 2025 թվականի բյուջեն մշակվել է` հիմք ընդունելով Քաջարան համայնքի 2022–2027 թվականների հնգամյա զարգացման ծրագրերը, 2024-2026 թվականների միջնաժամկետ ծախսերի ծրագիրը, ինչպես նաև 2025 թվականի տարեկան աշխատանքային պլանի նախագծերը:

Համայնքի գործունեության արդյունավետությունը կախված է բյուջետային գործընթացի ճիշտ կազմակերպումից, բյուջեի եկամուտների արդյունավետ հավաքագրումից և միջոցների նպատակային օգտագործումից:

Համայնքի 2025 թվականի բյուջետային քաղաքականության հիմնական ուղղություններն են՝

* Բարելավել համայնքի ֆինանսական վիճակը՝ ճշգրտելով անշարժ գույքի հարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները։
* Բարձրացնել ՏԻՄ-երի, համայնքապետարանի աշխատակազմի, համայնքային կազմակերպությունների և բնակիչների հետ աշխատանքի արդյունավետությունը։
* Իրականացնել համայնքի ֆինանսատնտեսական և հաշվապահական հաշվառման գործունեության արդյունավետ կազմակերպում՝ համադրելով ֆինանսական ծրագրերի (hանրային հատվածի հաշվապահություն, ՀՀ ՖՆ գանձապետարանի ծրագիր) և ամփոփ հաշվեկշիռների հրապարակայնություն ՀԿՏՀ-ում:
* Բարձրացնել բնակչությանը և տնտեսվարող սուբյեկտներին մատուցվող համայնքային ծառայությունների և այլ լրացուցիչ ծառայությունների մակարդակն ու որակը:
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, գույքային վերազինման և այլ աշխատանքներ:
* Աջակցություն ցուցաբերել և իրականացնել միջոցառումներ համայնքի բնակչության խոցելի խմբերին, բազմազավակ ընտանիքներին, հաշմանդամներին ֆինանսական կամ նյութական օգնություն տրամադրելու գործում։
* Կապիտալ ներդրումներ կատարել համայնքի բնակարանային, կոմունալ տնտեսության բարեկարգման, ճանապարհային տնտեսության բնագավառներում, ավելացնել փողոցային լուսավորությունը՝ առկա լուսավորության համակարգը փոխարինելով էներգախնայող լուսատուներով։
* Խթանել համայնքում գենդերային, հաշմանդամության և խոցելի խմբերի համար ծրագրերի իրականացումը:
* Իրականացնել օրենքով համայնքի ղեկավարին վերապահված լիազորություններ՝ պաշտպանության և արտակարգ իրավիճակների պայմաններում գործողություններ իրականացնելու ոլորտում։

Համայնքի 2025 թվականի զարգացման հիմնական ուղղությունները միտված են բնակչության կենսական մակարդակի բարելավմանը, շրջակա միջավայրի պահպանմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինչպես նաև համայնքում գենդերային հավասարությանը:

Ես դիմում եմ համայնքի բնակիչներին, ավագանուն, աշխատակազմի և համայնքային կազմակերպությունների աշխատակիցներին՝ շահագրգիռ և սրտացավ մոտեցում ցուցաբերել համայնքի 2025 թվականի բյուջեի միջոցների գոյացման, դրանց նպատակային և հասցեական օգտագործման, բյուջեի կատարման և վերահսկման համար:

ՀԱՄԱՅՆՔԻ ՂԵԿԱՎԱՐ՝ Մ.ՓԱՐԱՄԱԶՅԱՆ

## 2.ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐԻ, ԾԱԽՍԵՐԻ ԵՎ ՀԱՎԵԼՈՒՐԴԻ ԿԱՄ ԴԵՖԻՑԻՏԻ (ՊԱԿԱՍՈՒՐԴԻ) ՀԻՄՆԱՎՈՐՈՒՄԸ

* 2023 թվականի փաստացի ցուցանիշներ՝

Համայնքի 2023 թվականի բյուջեի կատարման տարեկան հաշվետվություն՝ հաստատված համայնքի ավագանու 2024 թվականի փետրվարի 15-ի N 2-Ա որոշմամբ։

* 2024 թվականի հաստատված ցուցանիշներ՝

Համայնքի 2024 թվականի բյուջեն` հաստատված համայնքի ավագանու 2023 թվականի դեկտեմբերի 22-ի N 84-Ն որոշմամբ

* 2025 թվականի կանխատեսվող ցուցանիշներ՝

«Հայաստանի Հանրապետության 2025 թվականի պետական բյուջեի մասին» օրենքի նախագիծ, «Տեղական ինքնակառավարման մասին», «Տեղական տուրքերի և վճարների մասին» օրենքներով:

## 3.ՀԱՄԱՅՆՔԻ ԲՅՈՒՋԵԻ ՄՈՒՏՔԵՐԻ, ԾԱԽՍԵՐԻ ԵՎ ՀԱՎԵԼՈՒՐԴԻ ԿԱՄ ԴԵՖԻՑԻՏԻ (ՊԱԿԱՍՈՒՐԴԻ) ՀԱՄԵՄԱՏԱԿԱՆ ՎԵՐԼՈՒԾՈՒԹՅՈՒՆԸ

ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐԻ ՀԱՄԵՄԱՏԱԿԱՆ ՎԵՐԼՈՒԾՈՒԹՅՈՒՆԸ

(հազար դրամ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | ԵԿԱՄՈՒՏՆԵՐԻ ԱՆՎԱՆՈՒՄԸ | 2023թ. փաստ. | 2024թ. հաստատված | 2025թ. կանխ. | 2024թ. 2023թ. նկատ. % | 2025թ. 2024թ. նկատ. % | Տեսակարար կշիռն ընդհանուրի մեջ (%) | | |
| 2023 թվ. | 2024 թվ. | 2025 թվ. |
|  | ԸՆԴԱՄԵՆԸ ԵԿԱՄՈՒՏՆԵՐ | 2 734 278,5 | 1 056 192,0 | 1 400 246,30 | (61,4) | 32,6 | 100,0 | 100,0 | 100,0 |
| 1. 1 | Անշարժ գույքի հարկ | 10 405,2 | 12 555,1 | 15 000 | 20,7 | 19,5 | 1,2 | 1,4 | 1,0 |
|  | Գույքահարկ փոխադրամիջոցների համար | 98 353,6 | 99 001,0 | 105 000,0 | 0,6 | 6,05 | 12,1 | 11,4 | 7,6 |
|  | Տուրքեր | 7 724,0 | 7 740,5 | 33 892,0 | 0,2 | 337,8 | 1 | 0,9 | 2,4 |
|  | Պաշտոնական դրամաշնորհներ | 1 618 775,7 | 504 192,4 | 454 615,1 | (68,8) | (9,8) | 59,2 | 47,7 | 32,7 |

4.ՀԱՄԱՅՆՔԻ ԲՅՈՒՋԵԻ ԾԱԽՍԵՐԻ ՀԱՄԵՄԱՏԱԿԱՆ ՎԵՐԼՈՒԾՈՒԹՅՈՒՆԸ

*Ըստ գործառական դասակարգման*

(հազար դրամ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/հ | ԾԱԽՍԻ ԱՆՎԱՆՈՒՄԸ | 2023թ. փաստ. | 2024թ. հաստատված | 2025թ. կանխ. | 2024թ. 2023թ. նկատ. % | 2025թ. 2024թ նկատ. % | Տեսակարար կշիռն ընդհանուրի մեջ (%) | | |
| 2023 թվ. | 2024 թվ. | 2025 թվ. |
|  | ԸՆԴԱՄԵՆԸ ԾԱԽՍԵՐ | 2 687 390,8 | 2 478 447,4 | 1 400 246,30 | (8) | (43,5) | 100,0 | 100,0 | 100,0 |
|  | Ընդհանուր բնույթի հանրային ծառայություններ | 316 985,7 | 316 159,2 | 431 152,2 | (0,3) | 36,4 | 11,8 | 12,8 | 31,0 |
|  | Տնտեսական հարաբերություններ | 786 239,9 | 1 401 262,2 | 4 560 | 78,2 | (100) | 2,5 | 56,5 | 0,3 |
|  | Շրջակա միջավայրի պաշտպանություն | 134 752,8 | 150 000 | 485 516 | 42,9 | 11,3 | 4,0 | 60,5 | 35 |
|  | Բնակարանային շինարարություն և կոմունալ ծառայություն | 1 132 166,7 | 171 966 ,0 | 56 000,0 | (84,8) | (67,4) | 42,1 | 7,0 | 4,0 |
|  | Առողջապահություն | 0,0 | 0,0 | 16 000,0 | 0,0 | 0.0 | 0,0 | 0,0 | 1,1 |
|  | Հանգիստ, մշակույթ և կրոն | 77 837,4 | 55 675,0 | 55 875,0 | (28,5) | 0,4 | 2,9 | 2,2 | 4,0 |
|  | Կրթություն | 225 166,4 | 242 000,0 | 245 141,0 | 7,4 | 1,3 | 8,4 | 9,8 | 17,6 |
|  | Սոցիալական պաշտպանություն | 6 731,5 | 3 273,4 | 6 000,0 | (51.4) | 83,2 | 0,3 | 0,1 | 0,43 |
|  | Հիմնական բաժիններին չդասվող պահուստային ֆոնդեր | 90 000 | 138 085,0 | 155 877,1 | 53,4 | 12,9 | 3,3 | 5,6 | 11,2 |